Source: http://www.universulromanesc.com/ginta/threads/2358-Proiect-preliminar-pentru-Constitutia-Cetatenilor-Romaniei-initiat-de-MCC-partea-III-a?p=4575&viewfull=1
Timestamp: 2017-08-19 07:15:10+00:00

Document:
Thread: Proiect preliminar pentru Constitutia Cetatenilor Romaniei initiat de MCC, partea -III-a
01-09-13, 10:48 AM #1
Structura proiectului de Nouă Constituţie - Mişcarea pentru Constituţia Cetăţenilor, partea -III-a (actualizat pe 20/08/2013)
133. Denumirea Secţiunii 1 din Capitolul III va fi: „Înfăptuirea justiţiei”
*TITLUL -III- Autorităţile statului
Constituţia României - ARTICOLUL 124: Rolul şi organizarea
134. Articolul 124 se modifică, astfel: Denumirea articolului va fi: „Rolul şi organizarea”
Alineatul (1) va avea urmtorul cuprins:
După alineatul (2), se introduc opt noi alineate, cu următorul cuprins:
(2.1) Autoritatea Judecătorească se organizează pe instanţe judecătoreşti, parchete ale procurorilor şi barouri ale avocaţilor, potrivit legii.
(2.3) Preşedintele Autorităţii Judecătoreşti este garantul independenţei şi corectitudinii justiţiei.
(2.4) Preşedintele Autorităţii Judecătoreşti numeşte în funcţie judecătorii, procurorii şi avocaţii, la propunerea Consiliului Superior al Magistraturii.
(2.5) Preşedintele Autorităţii Judecătoreşti are drept de inţiativă legislativă.
(2.6) Prevederile articolelor 81, 82, 83, 84, 95, 96, 96.1 şi 97 se aplică, în mod corespunzător, şi Preşedintelui Autorităţii Judecătoreşti.
(2.7) Dacă funcţia de Preşedinte al Autorităţii Judecătoreşti devine vacantă ori dacă Preşedintele Autorităţii Judecătoreşti este suspendat din funcţie sau dacă se află în imposibilitate temporară de a-şi exercita atribuţiile, interimatul se asigură de un parlamentar desemnat de Camera Reprezentanţilor, cu votul majorităţii membrilor săi.
(2.8) Organizarea şi funcţionarea Autorităţii Judecătoreşti se stabilesc prin lege.
Constituţia României - ARTICOLUL 125: Statutul judecătorilor
135. Articolul 125 se modifică, astfel:
(2) Propunerile de numire, promovare, transferare şi sancţionare a judecătorilor sunt de competenţa Consiliului Superior al Magistraturii, în condiţiile legii.”
(2.1) Candidaţii la funcţia de judecător trebuie să aibă pregătire juridică superioară, înaltă competenţă profesională, vechime în activitatea juridică sau în învăţământul juridic superior, stabilită prin lege.
(2.2) Judecătorii care s-au făcut vinovaţi de decizii greşite sunt revocaţi din funcţie şi nu mai pot practica această meserie. Decizia de revocare se ia de către Preşedintele Autorităţii Judecătoreşti, după consultarea Consiliului Superior al Magistraturii, potrivit legii.”
136. Articolul 126 se modifică, astfel:
„(1) Organizarea şi funcţionarea instanţelor judecătoreşti, inclusiv competenţa acestora şi procedura de judecată, sunt stabilite prin lege.”
„(4) Compunerea Înaltei Curţi de Casaţie şi Justiţie şi regulile de funcţionare a acesteia se stabilesc prin lege.”
Constituţia României - ARTICOLUL 127: Caracterul public al dezbaterilor
137. Articolul 127 se modifică şi va avea următorul cuprins:
(3) Întregul dosar al cauzei supusă judecăţii va putea fi consultat de orice cetăţean cu drept de vot.
Constituţia României - ARTICOLUL 128: Folosirea limbii materne şi a interpretului în justiţie
138. Articolul 128 se modifică, astfel:
Constituţia României - ARTICOLUL 129: Folosirea căilor de atac
139. Articolul 129 se modifică şi va avea următorul cuprins:
„Împotriva hotărârilor judecătoreşti, părţile interesate şi Procuratura pot exercita căile de atac, în condiţiile legii.”
Constituţia României - ARTICOLUL 130: Poliţia instanţelor
140. Denumirea Secţiunii a 2-a din Capitolul III va fi: “Procuratura”.
Constituţia României - ARTICOLUL 131: Rolul Procuraturii
141. Articolul 131 se modifică, astfel: Denumirea articolului va fi: „Rolul Procuraturii”
(3.2) Parchetul General al României, care funcţionează pe lângă Înalta Curte de Casaţie şi Justiţie, asigură interpretarea şi aplicarea unitară a legii de către celelalte parchete, fără să aducă atingere independenţei procurorilor, potrivit competenţei sale.”
Constituţia României - ARTICOLUL 132: Statutul procurorilor
142. Articolul 132 se modifică şi va avea următorul cuprins:
(2) Propunerile de numire, promovare, transferare şi sancţionare a procurorilor sunt de competenţa Consiliului Superior al Magistraturii, în condiţiile legii.
(3) Candidaţii la funcţia de procuror trebuie să aibă pregătire juridică superioară, înaltă competenţă profesională, vechime în activitatea juridică sau în învăţământul juridic superior, stabilită prin lege.
(4) Procurorii care s-au făcut vinovaţi repetat de decizii greşite sunt revocaţi din funcţie şi nu mai pot practica această meserie. Decizia de revocare se ia de către Preşedintele Autorităţii Judecătoreşti, după consultarea Consiliului Superior al Magistraturii, potrivit legii.
143. După Secţiunea a 2-a, se introduce o nouă Secţiune, a 3-a, astfel: Denumirea Sectiunii va fi: „Avocatura”
143.1 TITLUL -III- Autorităţile statului
După articolul 132, se introduce un nou articol, 132.1, astfel: ARTICOLUL 132.1: Rolul Avocatului
(2) Avocaţii sunt constituţi în barouri, care funcţionează pe lângă instanţele judecătoreşti, sub coordonarea Uniunii Naţionale a Barourilor din România, potrivit legii.
(3) Constituirea si functionarea de barouri de avocaţi in afara Uniunii Nationale a Barourilor din Romania sunt interzise.
(4) Cererile de asistenţă adresate de persoanele fizice şi juridice barorilor sunt repartizate avocaţilor prin sistem aleatoriu, stabilit prin lege.
143.2 TITLUL -III- Autorităţile statului
După articolul 132.1, se introduce un nou articol, 132.2, astfel: ARTICOLUL 132.2: Statutul avocaţilor
(2) Propunerile de numire,promovare, transferare şi sancţionare a avocaţilor sunt de competenţa Consiliului Superior al Magistraturii, în condiţiile legii.
(4) Avocaţii care şi-au încălcat atribuţiile legale sunt revocaţi din funcţie şi nu mai pot practica această meserie. Decizia de revocare se ia de către Preşedintele Autorităţii Judecătoreşti, după consultarea Consiliului Superior al Magistraturii, potrivit legii.
Constituţia României - ARTICOLUL 133: Rolul şi structura
144. Articolul 133 se modifică şi va avea următorul cuprins:
„(1) Consiliul Superior al Magistraturii este organ consultativ al Preşedintelui Autorităţii Judecătoreşti.
(2) Consiliul Superior al Magistraturii este alcătuit din 27 membri, din care:
a) 19 sunt aleşi în adunările generale ale magistraţilor şi validaţi de către Preşedintele Autorităţii Judecătoreşti; aceştia fac parte din trei secţii, una pentru judecători, una pentru procurori şi una pentru avocaţi; prima secţie este compusă din 9 judecători, cea de a doua din 5 procurori, iar cea de a treia din 5 avocaţi;
b) 4 reprezentanţi ai organizaţiilor societăţii civile, specialişti în domeniul dreptului, care se bucură de înaltă reputaţe professională şi morală, aleşi de adunările generale ale acestor organizaţii, validaţi de Preşedintele Autorităţii Judecătoreşti;
c) Ministrul Justiţiei, Preşedintele Înaltei Curţi de Casaţie şi Justiţie, Procurorul General al României şi Preşedintele Uniunii Naţionale a Barourilor din România.”
(3) Preşedintele Consiliului Superior al Magistraturii este ales pentru un mandat de un an, ce nu poate fi prelungit sau înnoit, dintre membrii prevăzuţi la alineatul (2) litera a).
(5) Hotărârile Consiliului Superior al Magistraturii se iau prin vot secret.”
Constituţia României - ARTICOLUL 134: Atribuţii
145. Articolul 134 se modifică şi va avea următorul cuprins:
„(1) Consiliul Superior al Magistraturii propune Preşedintelui Autorităţii Judecătoreşti numirea în funcţie a judecătorilor, procurorilor şi avocaţilor, cu excepţia celor stagiari, în condiţiile legii.
(2) Consiliul Superior al Magistraturii propune Preşedintelui Autorităţii Judecătoreşti promovarea, transferarea şi sancţionarea judecătorilor, procurorilor şi avocaţilor şi îndeplineşte rolul de instanţă de judecată, prin secţiile sale, în domeniul răspunderii disciplinare a judecătorilor, procurorilor şi avocaţilor, potrivit procedurii stabilite prin lege. În aceste situaţii, Ministrul Justiţiei, Preşedintele Înaltei Curţi de Casaţie şi Justiţie, Procurorul General al României şi Preşedintele Uniunii Naţionale a Barourilor din România nu au drept de vot.”
146. După CAPITOLUL III, se introduce un nou capitol, CAPITOLUL IV, cu următorul cuprins: CAPITOLUL -IV- Autoritatea Mediatică
146.1 TITLUL -III- Autorităţile statului
După articolul 134, se introduce un nou articol, 134.1, astfel: ARTICOLUL 134.1: Rolul Autorităţii Mediatice
(3) Este interzisă folosirea produsele media furnizate de mijloacele de comunicare în masă - agenţii de presă, publicaţii, posturi de radio şi televiziune - pentru dezinformarea şi manipularea cetăţenilor în procesul formării opţiunilor lor profesionsle, civice, politice şi electorale.
(4) Agenţii mijloacelor de comunicare în masă sunt obligaţi să reserve spaţiu şi timpi de emisie prezentării activităţii partidelor politice şi organizaţiilor societăţii civile, înregistrate, potrivit legii, precum şi candidaţilor în alegeri, în mod egal, fără nici un fel de discriminare.
(5) Autoritatea Mediatică este condusă de un Preşedinte, ales de popor.
(6) Preşedintele Autorităţii Mediatice numeşte în funcţie personalul Autorităţii, angajat prin concurs sau examen, potrivit legii.
(7) Preşedintele Autorităţii Mediatice are drept de inţiativă legislativă.
(8) Prevederile articolelor 81, 82, 83, 84, 95, 96, 96.1 şi 97 se aplică, în mod corespunzător, şi Preşedintelui Autorităţii Mediatice.
(9) Dacă funcţia de Preşedinte al Autorităţii Mediatice devine vacantă ori dacă Preşedintele Autorităţii Mediatice este suspendat din funcţie sau dacă se află în imposibilitate temporară de a-şi exercita atribuţiile, interimatul se asigură de un parlamentar desemnat de Camera Reprezentanţilor, cu votul majorităţii membrilor săi.
(10) Organizarea şi funcţionarea Autorităţii Mediatice se stabilesc prin lege.”
146.2 TITLUL -III- Autorităţile statului
După articolul 134.1, se introduce un nou articol, 134.2, astfel: ARTICOLUL 134.2: Serviciul Naţional Public de Presă, Radio şi Televiziune
(3) Prevederile articolului 134.1, alineatele (6), (7), (8) şi (9) se aplică, în mod corespunzător, şi directorului Serviciului Naţional Public de Presă, Radio şi Televiziune.
147. După CAPITOLUL IV, se introduce un nou capitol, CAPITOLUL V, cu următorul cuprins: „CAPITOLUL -V- Autoritatea Financiară
147.1 TITLUL -III- Autorităţile statului
După articolul 134.2, se introduce un nou articol, 134.3, astfel: ARTICOLUL 134.3: Rolul Autorităţii Financiare
(4) Autoritatea Financiară aplică legislaţia referitoare la funcţionarea sistemului financiar şi supraveghează activitatea desfăşurată de bănci şi alte instituţii de credit, de instituţiile pieţii de capital financiar, ale pieţii de asigurări şi reasigurări, ca şi ale sistemelor de pensii.
(7) Folosirea de informaţii confidenţiale, ca şi orice formă de înşelare a cetăţenilor, prin manipularea preţurilor pe pieţele de mărfuri, de capital bănesc, sau financiar, de asigurări, sau de pensii, în vederea obţinerii de avantaje, de orice fel, se pedepseşte cu închisoarea pe viaţă şi cu confiscarea averii faptuitorilor.
(8) Pe teritoriul României, persoanele fizice şi juridice române nu pot efectua operaţiuni de încasări şi plăţi, sau de creditare, decât în moneda naţională, leul.
(9) În România, băncile şi instituţiile de credit nu pot acorda împrumuturi decât pentru investiţii productive, pentru crearea de capacităţi de producţie noi, sau pentru dezvoltatea şi modernizarea capacităţilor de producţie existente. Sumele băneşti atrase de bănci şi instituţiile de credit de la populaţie nu pot fi folosite decât pentru acordarea de împrumuturi pentru investiţii productive.
(10) Prin excepţie de la prevederile alineatului (9), casele de ajutor reciproc pot acorda orice fel de credite membrilor lor, potrivit legii şi statutelor lor.
(11) Dobânda datorată de persoanele fizice şi juridice române nu poate fi mai mare de 5% pe an plus rata inflaţiei.
(12) Valoarea totală a majorărilor şi penalităţilor de întârziere nu poate fi mai mare decât valoarea datoriei actualizată cu rata inflaţiei.
(13) Persoanele fizice şi juridice române pot cumpăra valută, în orice cantitate, pe care o folosesc pentru efectuarea de plăţi către personae fizice şi juridice străine.
(14) Autoritatea Financiară este condusă de un Preşedinte, ales de popor.
(15) Prevederile articolului 134.1, alineatele (6), (7), (8) şi (9), se aplică, în mod corespunzător, şi Preşedintelui Autorităţii Financiare.
(16) Organizarea şi funcţionarea Autorităţii Financiare se stabilesc prin lege.”
147.2 TITLUL -III- Autorităţile statului
După articolul 134.3, se introduce un nou articol, 134.4, astfel ARTICOLUL 134.4: Banca Naţională a României
(9) Banca Naţională a României este obligată să folosească toate cantităţile de numerar rezultate din emisiunile monetare pentru cumpărarea de aur, cu prioritate din producţia internă, în vederea sporirii tezaurului ţării.
(11) Banca Naţională a României este condusă de un Guvernator numit de către Preşedintele Autorităţii Financiare, pentru un mandat de 4 ani, care poate fi înnoit o singură dată.. (12) Funcţia de Guvernator al Băncii Naţionale a României este incompatibilă cu orice altă funcţie publică sau privată.
(13) Candidaţii la funcţia de Guvernator al Băncii Naţionale a României trebuie să aibă pregătire economică superioară, înaltă competenţă profesională, o vechime de cel puţin 10 ani în activităţi financiar-bancare sau în învăţământul economic superior şi să se fi remarcat ca autori şi promotori de proiecte menite să îmbunătăţească organizarea şi funcţionarea sistemului financiar al României.
(14) Organizarea şi funcţionarea Băncii Naţionale a României se stabilesc prin lege.”
148. După CAPITOLUL V, se introduce un nou capitol, CAPITOLUL VI, cu următorul cuprins: „CAPITOLUL -VI- Autoritatea Electorală”
148.1 TITLUL -III- Autorităţile statului
După articolul 134.4, se introduce un nou articol, 134.5, astfel: ARTICOLUL 134.5: Autoritatea Electorală
(1) Autoritatea Electorală este garantul exercitării suveranităţii poporului în alegerile organizate pentru desemnarea reprezentanţilor săi în autorităţile statului şi în autorităţile locale, precum şi în referendumurile prin care poporul participă direct la adoptarea legilor şi hotărârilor sau îşi exprimă voinţa în probleme de interers naţional, sau local.
(2) Autoritatea Electorală pregăteşte, organizează şi asigură desfăşurarea alegerilor şi a referendumurilor, potrivit legii.
(3) Cheltuielile necesare pentru pregătirea, organizarea şi desfăşurarea alegerilor şi referendumurilor sunt prevăzute în bugetul Autorităţii Electorale, parte integrantă a bugetului de stat.
(4) Autoritatea Electorală este condusă de un Preşedinte, ales de popor.
(5) Prevederile articolului 134.1, alineatele (6), (7), (8) şi (9), se aplică, în mod corespunzător, şi Preşedintelui Autorităţii Electorale.
(6) Organizarea şi funcţionarea Autorităţii Electorale se stabilesc prin lege”
149. După CAPITOLUL VI, se introduce un nou capitol, CAPITOLUL -VII-, cu următorul cuprins: „CAPITOLUL -VII- Autoritatea Statistică”
149.1 TITLUL -III- Autorităţile statului
După articolul 134.5, se introduce un nou articol, 134.6, astfel: ARTICOLUL 134.6: Autoritatea Statistică
(5) Autoritatea Statistică emite opinii anuale asupra modului în care au fost realizaţi indicatorii economici şi sociali înscrişi în Programele Naţionale de Dezvoltare asumate în campaniile electorale de candidaţii la funcţia de Preşedinte al României şi de preşedinţi ai celorlalte autorităţi ale statului. Opiniile Autorităţii Statistice sunt publicate în Monitorul Oficial al României şi pe site-ul Autorităţii, pe data de 30 iunie a anului următor celui la care se oferă opinia.
(3) Autoritatea Statistică este condusă de un Preşedinte, ales de popor.
(4) Prevederile articolului 134.1, alineatele (6), (7), (8) şi (9), se aplică, în mod corespunzător, şi Preşedintelui Autorităţii Statistice.
(5) Organizarea şi funcţionarea Autorităţii Statistice se stabilesc prin lege”
150. După CAPITOLUL VII, se introduce un nou capitol, CAPITOLUL VIII, cu următorul cuprins: „CAPITOLUL -VIII- Autoritatea Morală”
150.1 TITLUL -III- Autorităţile statului
După articolul 134.6, se introduce un nou articol, 134.7, astfel: ARTICOLUL 134.7: Autoritatea Morală
(1) Autoritatea Morală este garantul asigurării integrităţii morale în exercitarea demnităţilor şi funcţiilor publice.
(2) Autoritatea Morală aplică legislaţia referitoare la integritatea morală a persoanelor care exercită demnităţi şi funcţii publice.
(4) Autoritatea Morală emite opinii referitoare la modul în care persoanele alese în funcţii publice şi-au îndeplinit angajamentele asumate în campaniile electorale. Opiniile sunt emise anual şi sunt publicate pe siteul Autorităţii Morale şi în Monitotul Oficial al României, până cel mai târziu pe data de 31 martie a anului următor celui la care se referă.
(6) Autoritatea Morală acordă asistenţă de specialitate comitetelor cetăţeneşti constituite, potrivit legii, pentru promovarea iniţiativelor legislative cetăţeneşti şi pentru organizarea referendumurilor de demitere din funcţie a persoanelor alese în funcţii publice.
(7) Autoritatea Morală este condusă de un Preşedinte, ales de popor.
(8) Prevederile articolului 134.1, alineatele (6), (7), (8) şi (9), se aplică, în mod corespunzător, şi Preşedintelui Autorităţii Morale.
(9) Organizarea şi funcţionarea Autorităţii Morale se stabilesc prin lege”
151. După CAPITOLUL VIII, se introduce un nou capitol, CAPITOLUL -IX-, cu următorul cuprins: „CAPITOLUL -IX- Autoritatea Ştiinţifică”
151.1 TITLUL -III- Autorităţile statului
După articolul 134.7, se introduce un nou articol, 134.8, astfel: ARTICOLUL 134.8: Autoritatea Ştiinţifică
(4) Autoritatea Ştiinţifică elaborează Strategia de dezvoltare economică şi socială a României, pe termene de 5, 10, 20 şi 30 de ani. Strategiile de dezvoltare sunt actualizate în fiecare an şi sunt publicate pe site-ul Autorităţii şi în Monitorul Oficial al României, în ultima zi a fiecărui an.
(5) Autoritatea Ştiinţifică emite opinii asupra modului în care Programele Naţionale de Dezvoltare asumate în campaniile electorale de candidaţii la funcţia de Preşedinte al României şi de preşedinţi ai celorlalte autorităţi ale statului se încadreză în Strategia de dezvoltere economică şi socială a României. Opiniile Autorităţii Ştiinţifice sunt publicate în Monitorul Oficial al României şi pe site-ul Autorităţii, cu 30 de zile înainte de data alegerilor pentru funcţia de Preşedinte al României şi de preşedinte al celorlate autorităţi ale statului..
(6) Autoritatea Ştiinţifică este condusă de un Preşedinte, ales de popor.
(7) Prevederile articolului 134.1, alineatele (6), (7), (8) şi (9), se aplică, în mod corespunzător, şi Preşedintelui Autorităţii Ştiinţifice.
(8) Organizarea şi funcţionarea Autorităţii Ştiinţifice se stabilesc prin lege”
« Proiect preliminar pentru Constitutia Cetatenilor Romaniei initiat de MCC, partea -II-a | Proiect preliminar pentru Constitutia Cetatenilor Romaniei initiat de MCC, partea -VI-a »

References: ARTICOLUL 124
 Articolul 124
 ARTICOLUL 125
 Articolul 125
 Articolul 126
 ARTICOLUL 127
 Articolul 127
 ARTICOLUL 128
 Articolul 128
 ARTICOLUL 129
 Articolul 129
 ARTICOLUL 130
 ARTICOLUL 131
 Articolul 131
 ARTICOLUL 132
 Articolul 132
 articolul 132
 ARTICOLUL 132
 articolul 132
 ARTICOLUL 132
 ARTICOLUL 133
 Articolul 133
 ARTICOLUL 134
 Articolul 134
 articolul 134
 ARTICOLUL 134
 articolul 134
 ARTICOLUL 134
 articolul 134
 ARTICOLUL 134
 articolul 134
 ARTICOLUL 134
 articolul 134
 ARTICOLUL 134
 articolul 134
 ARTICOLUL 134
 articolul 134
 ARTICOLUL 134
 articolul 134
 ARTICOLUL 134